## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2020. január 15-i rendkívüli ülésére)

**TÁRGY**: **TESTVÉR-TELEPÜLÉSI PROGRAMOK ÉS EGYÜTTMŰKÖDÉSEK TÁMOGA” CÍMŰ PÁLYÁZATI FELHÍVÁSÁRA PÁLYÁZAT BENYÚJTÁSA**

A Bethlen Gábor Alapkezelő Zrt. meghirdetette a „Testvér-települési programok és együttműködések támogatására” című pályázati kiírását.

A pályázat céljaMagyarország határain kívül élő magyarság szülőföldjén való boldogulásának, Magyarországgal való sokoldalú kapcsolatai ápolásának és fejlesztésének előmozdítása, magyar nemzeti azonosságtudata megerősítésének támogatása a testvér-települési együttműködések erősítése útján.

A pályázati felhívás tárgya a Magyarország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvér-települési programok és együttműködések támogatása.

Különös tekintettel:

magyarországi helyi (települési, megyei) önkormányzat és Szlovákia, Ukrajna, Románia, Szerbia, Horvátország, Szlovénia, Ausztria helyhatósága (települési önkormányzata, települése) között

1. meglévő együttműködések kölcsönös fejlesztése,
2. a tapasztalatcsere, a tudás és a legjobb gyakorlatok átadásának támogatása,
3. a magyar történelemhez kapcsolódó esemény és a nemzeti ünnepeinkhez kapcsolódó közösen megvalósítandó program támogatása,
4. a testvér-településeken működő oktatási és nevelési intézmények együttműködésének támogatása, a kulturális örökség ápolása, kulturális, ifjúsági és hagyományőrző tevékenységek megvalósításának támogatása,
5. új testvér-települési kapcsolatok kiépítése.

**A pályázat benyújtására jogosultak köre:**

A magyarországi székhelyű települési és megyei önkormányzat

**Támogatható kiadások:**

A programok lebonyolításának költségei, ezen belül a programokhoz kapcsolódó anyagbeszerzés, szolgáltatások, a programokhoz kapcsolódó személyi kifizetések és azok járulékai

Nem támogatott kiadások: egyéb személyi juttatások (prémium, végkielégítés), pályázatírás költségei, ingatlan- és gépjárművásárlás, jövedéki termékek (alkohol, dohányáru, stb.), késedelmi kamat, bírság, adótartozás, valamint járulék-, illeték- vagy vámtartozás (együtt: köztartozás).

**Benyújtási határidő:**

2020. január 15., 14.00 óra

**Megvalósítási időszak:**

2020. január 1. – 2020. december 31.

A pályázatban be kell mutatni, hogy mely (legalább egy) határon túli helyhatóssággal együttműködve kívánja a pályázó a megpályázott programot megvalósítani.

Kiskőrös Város Önkormányzata Kiskőrös szoros testvérvárosi kapcsolatot ápol a lengyelországi [**Tarnow**](http://www.tarnow.pl/)**-val**, a szlovákiai [**Liptoszentmiklóssal**](http://www.mikulas.sk/) és [**Naszvaddal**](http://www.nesvady.sk/hu/), a romániai [**Margittával**](http://www.marghita.ro/pages/primaria.php), a németországi [**Stadtlengsfelddel**](http://www.stadtlengsfeld.de/), a holland [**Krimpen aan den Ijssel**](http://www.krimpenaandenijssel.nl/)**,** a finnországi [**Lapua**](http://www.lapua.fi/), valamint a kínai [**Zhenjiang**](http://zhenjiang.jiangsu.net/) városával.

A pályázati kiírásnak megfelelően a szlovákiai [**Liptoszentmiklóssal**](http://www.mikulas.sk/) és [**Naszvaddal**](http://www.nesvady.sk/hu/), illetve a romániai [**Margittával**](http://www.marghita.ro/pages/primaria.php)testvértelepülésekkel kívánjuk megvalósítani. Elképzeléseink szerint olyan közös programok kerülnének megvalósításra, amelyekkel egymást településeit és feladatellátását közelebbről megismerhetnénk, az. un. jó gyakorlatok egymásnak bemutatásra kerülnének. Valamely nagyrendezvényeink egyikén célszerű lenne ennek megvalósítása. A pályázatban szállítási szolgáltatás, szállás, étkeztetés, terembérlet valamint előadói díj is elszámolható.

A pályázattal lehetőség nyílik a meglévő kapcsolatok fejlesztésére, a tapasztalatcsere, a tudás és a legjobb gyakorlatok átadásának támogatására, továbbá a testvértelepülések egymás önkormányzati feladatellátásának, jogi gyakorlatának bemutatására, mint például egy beruházás menete.

**Az igényelhető támogatás összege:**

500.000.-forint -2.000.000 forint

**Támogatás formája:**

100%-os vissza nem térítendő támogatás

A fentiek alapján javaslom, hogy a Képviselő-testület a határozat-tervezet szerint döntsön.

**Kiskőrös, 2020. január 13.**

**Domonyi László sk.**

**polgármester**

### HATÁROZAT-TERVEZET

Kiskőrös Város Önkormányzatának Képviselő- testülete

1. egyetért azzal, hogy Kiskőrös Város Önkormányzata pályázatot nyújtson be a Bethlen Gábor Alap terhére kiírt „Testvér-teleülési programok és együttműködések támogatására” kiírt pályázati kiírásra maximum 2 000 000,- Ft összegű vissza nem térítendő támogatás igényléséhez.
2. felhatalmazza a polgármestert a pályázat előkészítésére és benyújtására, valamint a pályázat benyújtásával és megvalósításával kapcsolatos valamennyi szükséges intézkedés, nyilatkozat és jognyilatkozat megtételére, valamint nyertes pályázat esetén a Támogatási szerződés aláírására.

**Felelős:** polgármester

**Határidő:**  2020. január 15. 14:00